A dalfesztivált korábban közvetítették már, 2017-ben, de ekkor még nem indítottak versenyzőt. Az ország valaha volt első indulása az eurovíziós programcsalád műsorai közül a 2018-as Junior Eurovíziós Dalfesztiválon való szereplés volt a fehérorosz fővárosban, Minszkben. Első résztvevőjük Daneliya Tuleshova volt "Ózińe sen (Seize the Time)" című dalával, aki a 6. helyen végzett, majd egy évvel később eddig legjobb eredményüket érték el Erjan Maksımmal és az Armanyńnan qalma című dallal, hiszen második helyen zártak. A zsűri szavazást ők nyerték 148 ponttal, de az internetes szavazás során csak az ötödik helyen végeztek 79 ponttal. A következő évben Karakat Bashanova szintén második helyezett lett Forever dalával, amely 152 pontot szerzett.